  Майя Бывальцева 14-тӥ коньывуонлы Удмуртиын эшшо 120 адями выль коронавирус инфекциен черлаз. Со сярысь элькун тӧролэн но кивалтэтлэн «ВКонтакте» мерлыко вотэсысь нимлыко огиназы ивортӥзы. Ковид диагноз Ижкарын 57 адямилы пуктӥзы, Глазкарын но Воткаын – сизьым, Сарапулын, Балезино, Дэри ёросъёсын – вить, Эгра, Ува ёросъёсын – ньыль, Грак, Кез, Красногорск, Пичи Пурга, Шаркан ёросъёсын – ньыль, Можгаын, Вотка, Сарапул ёросъёсын – кык, Якшур-Бӧдья, Глаз, Алнаш, Сюмси, Сьӧлта ёросъёсын – быдэн одӥг адямилы. 72 адями висёнэз вормиз. Куинь мурт кулӥз – 85 но 89 аресъем воргоронъёс но 67 аресъем кышномурт Туннэ нуналлы Удмуртиын выль коронавирус инфекциен черлан 6 сюрс 964 учыр лабораториосын зэматэмын. 4 сюрс 657 адями йӧназ, 124 мурт кулӥз. Али 101-езлэн висисьёслэн тазалыксы секыт лыдъяське. Та дырлы элькунын коронавируслы 429 сюрс 36 эскеронъёс ортчытӥзы, берло нуналскын – 4 сюрс 446. Тегъёс: Тазалык Ижкар висён Удмуртия коронавирус  